== Videnskabelige resultater ==
Max Weber regnes med [[Karl Marx]] og [[Émile Durkheim]] som fadder til moderne sociologi. Weber var anti-[[logisk positivisme|positivist]] og bekendte sig til den [[hermeneutik|hermeneutiske]] tradition. Hans arbejde var stærkt medvirkende til den antipositivistiske tradition i [[samfundsvidenskab]]erne, der lagde vægt på forskellen på samfundsvidenskab og naturvidenskab. Ifølge Weber kan der ikke etableres en objektiv videnskabelig analyse af kulturelle forhold, fordi forskeren altid tilskriver de fænomener, han studerer, kulturel mening. Weber fastholder dog samtidig, at der altid kan foretages en principiel sondring mellem erkendelsen af ’det der er’ og ’det der bør være’.<ref>Weber (1904): Die 'Objektivität' sozialwissenschaftlicher und sozialpolitischer Erkenntnis.</ref>
Samfund Religionsvidenskab